
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-998-lē

	
	(prot. Nr. 28, 103. §)




Par Rīgas valstspilsētas pašvaldības zemes vienības (zemes starpgabala) Hospitāļu 
ielā 45B, Rīgā (kadastra apzīmējums 01000252029), atsavināšanu


[bookmark: _Hlk141361447][bookmark: _Hlk230947034]Adresāts: SIA “V 118” (reģistrācijas Nr. 40103956848; juridiskā adrese: Krišjāņa Valdemāra iela 118, Rīga, LV-1013), kas ir zemes vienības Krišjāņa Valdemāra ielā 118, Rīgā (kadastra apzīmējums 01000250215), īpašniece (turpmāk arī – Ierosinātāja).

Izskatījusi Ierosinātājas 25.11.2025. atsavināšanas ierosinājumu, Rīgas dome konstatēja:
[bookmark: _Hlk63261330]1) pamatojoties uz Publiskas personas mantas atsavināšanas likuma 4. panta ceturtās daļas 1. punktu, zemes vienības Krišjāņa Valdemāra ielā 118, Rīgā (kadastra apzīmējums 01000250215), īpašniece ierosina atsavināt savai zemes vienībai piegulošo zemes vienību Hospitāļu ielā 45B, Rīgā (kadastra apzīmējums 01000252029), kā zemes starpgabalu;
2) atbilstoši Publiskas personas mantas atsavināšanas likuma 1. panta 11. punkta “a” apakšpunktam zemes vienība Hospitāļu ielā 45B, Rīgā (kadastra apzīmējums 01000252029), 636 m2 platībā ir zemes starpgabals (turpmāk arī – Zemes starpgabals), jo tai nav nodrošināts pieslēgums koplietošanas ielai; 
3) Zemes starpgabals 12.05.2026. ierakstīts Rīgas pilsētas zemesgrāmatas nodalījumā Nr. 100000955622, un īpašuma tiesības uz to nostiprinātas Rīgas valstspilsētas pašvaldībai;
4) atbilstoši Rīgas domes 07.02.2006. saistošajiem noteikumiem Nr. 38 “Rīgas vēsturiskā centra un tā aizsardzības zonas teritorijas izmantošanas un apbūves noteikumi” (turpmāk – Saistošie noteikumi) un Rīgas vēsturiskā centra un tā aizsardzības zonas teritorijas plānojuma (turpmāk – Teritorijas plānojums) grafiskajai daļai Zemes starpgabals atrodas:
[bookmark: _Hlk167263193]a) jauktas apbūves teritorijā (J), kur atļautā izmantošana noteikta Saistošo noteikumu 2.1., 2.2., 2.3. un 5.2. apakšnodaļā;
b) perimetrālās apbūves teritorijā, kur pieļaujamais apbūves augstums nosakāms atbilstoši Saistošo noteikumu 3.4. apakšnodaļas un 6. nodaļas prasībām;
5) atbilstoši Teritorijas plānojuma grafiskās daļas plānam “Galvenās aizsargjoslas un citi zemesgabalu izmantošanas aprobežojumi” un Saistošo noteikumu 2.17. apakšnodaļā noteiktajam Zemes starpgabals atrodas valsts nozīmes pilsētbūvniecības pieminekļa “Rīgas pilsētas vēsturiskais centrs” (valsts aizsardzības Nr. 7442) robežās un UNESCO Pasaules mantojuma vietas Nr. 852 “Rīgas vēsturiskais centrs” aizsardzības zonā;
6) Zemes starpgabals izmantojams atbilstoši Rīgas vēsturiskā centra saglabāšanas un aizsardzības likumā, Ministru kabineta 08.03.2004. noteikumos Nr. 127 “Rīgas vēsturiskā centra saglabāšanas un aizsardzības noteikumi”, Saistošajos noteikumos un Teritorijas plānojumā noteiktajām prasībām;
7) Zemes starpgabala izmantošanā jāievēro visu veidu aizsargjoslas un citi Zemes starpgabala izmantošanas aprobežojumi atbilstoši Teritorijas plānojuma grafiskās daļas plānam “Galvenās aizsargjoslas un citi zemesgabalu izmantošanas aprobežojumi” un Saistošo noteikumu 2.17. un 2.18. apakšnodaļas prasībām;
[bookmark: _Hlk163814530]8) Zemes starpgabals piegul piecām zemesgrāmatā ierakstītām privātpersonām piederošām zemes vienībām, proti, Ierosinātājai piederošajai zemes vienībai Krišjāņa Valdemāra ielā 118, Rīgā (kadastra apzīmējums 01000250215), zemes vienībai Hospitāļu ielā 45, Rīgā (kadastra apzīmējums 01000250176), zemes vienībai Hospitāļu ielā 45A, Rīgā (kadastra apzīmējums 01000250175), zemes vienībai Hospitāļu ielā 47, Rīgā (kadastra apzīmējums 01000250127), un zemes vienībai Hospitāļu ielā 51, Rīgā (kadastra apzīmējums 01000250029), kā arī vienai Rīgas valstspilsētas pašvaldībai piekritīgai, zemesgrāmatā neierakstītai zemes vienībai (kadastra apzīmējums 01000250126);
9) Zemes starpgabalā aug koki, tāpēc, izmantojot zemes vienību, jāievēro Ministru kabineta 02.05.2012. noteikumi Nr. 309 “Noteikumi par koku ciršanu ārpus meža” un Rīgas domes 12.06.2024. saistošie noteikumi Nr. RD-24-276-sn “Par koku, kas aug ārpus meža, aizsardzību, uzturēšanu un ciršanu”.
Saskaņā ar Publiskas personas mantas atsavināšanas likuma 44. panta astotās daļas 1. punktu zemes starpgabalu, kuram nav nodrošināts pieslēgums koplietošanas ielai, drīkst atsavināt tam zemes īpašniekam vai visiem kopīpašniekiem, kuru zemei piegul attiecīgais zemes starpgabals.
Atbilstoši Publiskas personas mantas atsavināšanas likuma 14. panta trešajai daļai, ja pieteikumus par zemes starpgabala pirkšanu noteiktajā termiņā iesniedz vairāki zemes īpašnieki, kuru zemei piegul zemes starpgabals, starp šīm personām tiek rīkota izsole šajā likumā noteiktajā kārtībā.
Ņemot vērā iepriekšminēto un pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta pirmo daļu un ceturtās daļas 1. punktu, 5. panta pirmo, 4.1 un piekto daļu, 14. panta trešo daļu, 37. panta pirmās daļas 4. punktu, 44. panta astotās daļas 1. punktu, Rīgas dome, balsojot “par” – 47 balsis, “pret” – 0 balsis, “atturas” – 0 balsis, nolemj: 

1. Atsavināt Rīgas valstspilsētas pašvaldības zemes vienību (zemes starpgabalu) Hospitāļu ielā 45B, Rīgā (kadastra apzīmējums 01000252029), 636 m2 platībā, pārdodot par brīvu cenu piegulošās zemes vienības īpašniekam vai visiem kopīpašniekiem.







2. Rīgas valstspilsētas pašvaldības Īpašuma departaments ir atbildīgs par lēmuma izpildi.



	Rīgas domes priekšsēdētājs
	V. Kleinbergs

